Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: Az állampolgári jogok országgyûlési biztosáról szóló 1993. évi LIX. törvény (Obtv.) 26. §-ában biztosított felhatalmazás alapján kérjük az újonnan megalakuló Országgyûlést, hogy soron kívül alkossa meg a kisebbségek – az
Paragraph Index: 1749

2. A kisebbségi törvény módosításának fõbb elemei és a megoldásra váró problémák A múlt évi beszámolónkban részletesen elemeztük a Nektv. módosításáról rendelkezõ törvényjavaslatot. Bemutattuk azokat a problémákat, amelyekre a kodifikációs munkálatok során sikerült megoldást találni, és szóltunk a normaszöveg hiányosságairól is. Felvetéseink egy része meghallgatásra talált, maradtak azonban olyan kérdések is, amelyekben nem tapasztaltunk elõrelépést. A törvénymódosítás hatálybalépésével véget ért az a több mint egy évtizedes idõszak, amikor a kisebbségi önkormányzatok jogállását és mûködését – konkrét, tételes törvényi rendelkezések hiányában, illetve a joganyag ellentmondásai miatt – gyakran csak a jogalkalmazó szervek állásfoglalásai, jogértelmezései „szabályozták”. Az új rendelkezések megteremtik a feltételét annak, hogy a kisebbségi önkormányzatok egyértelmû közjogi keretek között láthassák el feladataikat. A Nektv. fenntartotta ugyan az analógia lehetõségét, azonban remélhetõleg csak kivételes esetekben kell majd a jogi szabályozatlanság miatt a helyi önkormányzatokra vonatkozó elõírásokat alkalmazni. A törvénymódosítás egyik fõ célkitûzése az volt, hogy erõsíteni kell a kisebbségi közösségek választott testületeinek önkormányzati jellegét. Az új jogállási szabályok közül kiemelést érdemel, hogy az Országgyûlés megalkotta: – a kisebbségi önkormányzatok definícióját; – a kisebbségi önkormányzat, valamint a képviselõi mandátum megszûnésének eseteit, ezen belül az összeférhetetlenségi szabályokat; – a díjazás szabályait; – az elnökre és az elnökhelyettesre vonatkozó külön rendelkezéseket, amelyek kapcsán fontos megemlíteni, hogy e tisztségeket a jövõben csak a bíróság szüntetheti meg, a testület általi visszahívásra nem lesz lehetõség. Ezek az elõírások már hatályba léptek, azonban az elfogadott törvény úgy rendelkezik, hogy nem alkalmazhatók a

Source: https://magyarkozlony.hu/hivatalos-lapok/8d84d09a422734829a809ca17d0e2bc7a9618071/dokumentumok/bc659edd643603e456e0b6ea48da97468fc77958/letoltes